ఈ భూగ్రహం ఎంతో సుందరమైనది,
జీవితంలో చిన్న చిన్నవాటిని గమనించకుండా ఉండటం అనేది చాలా తేలిక.
కానీ ఒకసారి జాగ్రత్తగా పరిశీలించండి...
ఇంకా ఆవిష్కృతం కాని ఒక కొత్త లోకం కనుల ముందు కనబడుతుంది.
ఈ లోకంలో చిట్టిచిట్టి వీరులకు...
చిన్నారి రాకాసులకు...
తమకు ఎదురయ్యే భారీ సవాళ్లను...
అధిగమించడానికి ఎనలేని శక్తులు అవసరమవుతాయి.
పాల్ రడ్ వ్యాఖ్యాతగా వ్యవహరించారు
ఆస్ట్రేలియా, అనేక అద్భుతమైన జీవులకు పుట్టినిల్లు.
కేవలం కంగారూలు, కోలాలు మాత్రమే కాదు.
ఆస్ట్రేలియా, న్యూజీలాండ్ లలో, ఇక్కడి వన్య ప్రపంచం, ఈ మండుటెండల ప్రాంతంలో
జీవించడం మీద పట్టు సాధించిన...
విచిత్రమైన చిట్టి జంతువులతో నిండి ఉంటుంది.
అరచేతి పరిమాణంలో ఉండే షుగర్ గ్లైడర్,
ఈ బంక చెట్ల మధ్య దానికి కావలసిన ఆహారాన్ని, ఆవాసాన్ని చక్కగా ఏర్పర్చుకుంటుంది.
అలాగే దాని పరిసరాలలో ఉండే జీవులు కూడా.
కానీ సమయం ఎంత అనుకూలంగా ఉన్నా, సవాళ్ళు అనేవి ఉంటూనే ఉంటాయి.
ఇక వేసవి కాలం వచ్చి, సూర్యుడు తన ప్రతాపాన్ని మరింతగా చూపినప్పుడు...
నేటి అగ్గి రాజుకొనే అవకాశమున్న రేటింగ్ అధికం
...ఆ వేడిమిని తట్టుకోగల జీవులే
ఆ కష్టకాలాన్ని అధిగమించగలవు.
అవుట్‌బ్యాక్
జీవం ఉనికి ఉన్న అత్యంత పొడి ఖండంలో జీవించడంలో కొన్ని ప్రయోజనాలు కూడా ఉంటాయి.
ఎండ ఎక్కువగా కాయడం వలన బంక చెట్లు చక్కెరను ఎక్కువ మోతాదులో ఉత్పత్తి చేస్తాయి.
వసంతంలో, చిట్టి షుగర్ గ్లైడర్ అధికంగా ఈ చక్కరనే తీసుకుంటుంది.
ప్రస్తుతానికి, జీవితం మామూలుగా సాగిపోతోంది.
బంక చెట్ల మధ్య ఎగురుతూ, ఎక్కడెక్కడ తీపి ఆహారం దొరుకుతుందా అని వెతుకుతుంటుంది.
ఒక్క ఉదుటున, అది రెండు టెన్నిస్ కోర్టులంత దూరం ఎగరగలదు.
ఈ చక్కెర, రైన్బో లారికీట్ పక్షులను కూడా ఆకర్షిస్తుంది.
అవి వందల్లో వచ్చాయి.
అన్ని జీవులకీ సరిపడినంత ఆహారం అక్కడ ఉంది.
కాబట్టి, బాగా వేడిగా ఉన్న ఉదయం పూట, అది ఆహారాన్ని ఆ పక్షులకే వదిలేసి...
హాయిగా ఒక చోట విశ్రాంతి తీసుకుంటుంది.
దాని కొత్త పిల్ల, అది పుట్టి రెండు వారాలే అవుతుంది.
ఆ పిల్ల మన బొటన వేలంత పొడవు ఉంటుంది, అంతే.
అది పూర్తిగా తన తల్లి మీదనే ఆధారపడుతుంది.
కానీ వేసవి సగం గడిచేసరికి, మరింత సవాలుతో కూడిన ప్రపంచంలో...
ఆ పిల్ల తన బతుకు తానే బతకాల్సి వస్తుంది.
ప్రస్తుతానికి, ఇక్కడ జీవితం హాయిగా ఉంది,
లారికీట్ పక్షులు ఇక్కడే ఉండిపోవాలని నిశ్చయించుకున్నాయి.
కానీ ఒక గూడును కనుగొనడం అంత తేలిక కాదు.
చెట్లకు రంధ్రాలు పెట్టడానికి ఆస్ట్రేలియాలో వడ్రంగిపిట్టలు ఉండవు.
కాబట్టి, దాచబడినట్లుగా ఉండే సురక్షితమైన ఆవాసాలకు గిరాకీ బాగా ఎక్కువ
ఇతర జంతువులను క్రూరంగా చంపే ఒక భయంకరమైన జంతువు.
లేస్ మానిటర్ ల బరువు, పసి పిల్లల బరువు అంత ఉంటుంది,
అవి దాదాపు వేటినైనా తినేస్తాయి.
దాని బరువులో రవ్వంత ఉండే
ఒక ఫ్రిల్డ్ బల్లి, ఈ భారీ జంతువుకు చాలా సులువుగా ఆహారం కాగలదు.
దీనికి దాక్కోవడానికి ఒక చెట్టు కావాలి.
కానీ ఏ చెట్టూ ఖాళీగా లేదు.
ఫ్రిల్డ్ బల్లులు, తమ పరిధి విషయంలో చాలా దూకుడుగా ఉంటాయి.
తలని పైకీ కిందికీ అంటుందంటే, అది హెచ్చరిక అన్నమాట.
కానీ కొత్తగా వచ్చిన ఈ బల్లికి వెళ్లడానికి వేరేచోటు అంటూ ఏదీ లేదు.
గాయలపాలవ్వకుండా ఉండటానికి, ఈ బల్లులు తమ మెడల కుచ్చిళ్లతో కొట్టుకుంటాయి.
ఎంత ప్రకాశవంతంగా ఉంటే, అంత మంచిది.
కానీ ఆ రెండూ దాదాపుగా ఒకేలాగా ఉంటే...
అవి బాహాబాహికి దిగుతాయి.
కొత్తగా వచ్చిన బల్లి, అంత దృఢమైనదిగా అనిపించడం లేదు.
పరాజయంతో భయపడి పలాయనం చిత్తగించింది అది,
ఇప్పటికే ఉన్న బల్లి దాన్ని తరిమి కొట్టేసింది.
తన కంటే బలమైన మగ బల్లి ద్వారా తరిమేయబడింది కనుక,
ఈ బల్లి ప్రస్తుతానికి దీనితో సరిపెట్టుకోవాలి.
కానీ త్వరలోనే, దీనికి మరింత సురక్షితమైన స్థలం అవసరం అవుతుంది.
ముందు మరింత కష్ట కాలం పొంచి ఉంది.
చీమలు ఇప్పటికే ఆహారాన్ని నిల్వ చేసుకోవడంలో బిజీ అయిపోయాయి.
కానీ ఆహార వేట అనేది ప్రమాదకరమైనది కావచ్చు.
అవుట్‌బ్యాక్ అంతా చిత్రవిచిత్రమైన జీవులతో నిండి ఉంటుంది.
పెద్ద పెద్ద గోళ్ళతో...
ముళ్ళతో, ఇంకా బంకగా ఉండే ఒక పొడవాటి నాలుక ఉన్న జంతువు
ఎకిడ్నా.
చూడటానికి మరీ అంత భయంకరంగా ఉండకపోవచ్చు.
కానీ చీమలకు మాత్రం, ఇది యమునికి ప్రతిరూపం.
పది నిమిషాలలో ఇది 60,000 చీమలను హాంఫట్ చేసేయగలదు.
చెట్లలో తినడం కాస్త ఎక్కువ సమయం తీసుకుంటుంది.
బంక ఆకుల నిండా విష పదార్థాలు ఉంటాయి,
వాటిని తినగలిగే అతికొద్ది క్షీరదాలలో కోలా కూడా ఒకటి.
కానీ వాటిని అరిగించుకోవడానికి కోలాలకు చాలా సమయం పడుతుంది...
అవి ఒక రోజులో 15 గంటలు నిద్రలోనే గడుపుతాయి.
అవి మేల్కొని ఉన్నప్పుడు కూడా మత్తుమత్తుగా ఉంటాయి.
ఇది కల కాదు.
ఇది నిజమైన జంతువే.
దీని పేరు మ్యాడ్ హాటర్పిల్లర్.
ప్రస్తుతం ఉన్న తన తల మీద, ఇంతకు ముందు వదిలేసిన తలల చర్మాన్ని ఉంచుకుంటుంది.
వింతగానే ఉంటుంది, కానీ ఇది దాని ప్రాణాన్ని కాపాడుతుంది.
అసాసిన్ బగ్స్, విషంతో ఇతర వాటిని చంపుతాయి, అది వాటి లోపలి అవయవాలను ద్రవంలా చేస్తుంది.
కానీ దీనికి ఉన్న విచిత్రమైన మారువేషంతో,
మ్యాడ్ హాటర్పిల్లర్, దాని శత్రువులను బోల్తా కొట్టించగలదు.
బంక ఆకులను అరిగించుకోవడంలో చిట్టి జీవులు మరింత మేలు అని చెప్పుకోవచ్చు.
ప్రిక్లీ స్టిక్ పురుగు, చూడటానికి బంక ఆకులాగానే ఉంటుంది.
పరిసరాలతో చక్కగా కలిసిపోతుంది, దానితో అది ఆహారం కాకుండా ఆహారాన్ని తినగలదు.
ఒకరోజుకు, అది ఎంత బరువు ఉందో అంత బరువు వరకూ ఆకులను తినగలదు.
పిల్లలను చూసుకొనే సమయం దానికి అస్సలు ఉండదు.
అందుకని, ఆ పనిని అది వేరేవాటికి అప్పగిస్తుంది.
నోరూరించే గింజలను తలపించే
దాని గుడ్లను, విషయం తెలియని చీమలు మోసుకొని వెళ్లిపోతాయి.
కానీ గుడ్డు పై భాగం వరకే తినవచ్చు.
మిగిలినది గూడులోకి పారేయబడుతుంది.
ఇంక గుడ్డు అక్కడ...
పొదిగే దాకా కొన్ని నెలల వరకూ...
భూగర్భంలో సురక్షితంగా ఉంటుంది.
సూర్యుడు తాపం రోజురోజుకూ పెరిగిపోతోంది.
షుగర్ గ్లైడర్ పొరుగు జీవులు బాగా ఎక్కువగా గోల చేస్తున్నాయి.
కానీ అవి ఎప్పుడూ కూసే కిచకిచలు కావు.
అదొక హెచ్చరిక.
ఎండ ద్వారా శక్తిని పొందినదయి,
లేస్ మానిటర్ ఒక భయంకరమైన వేటాడే జంతువులా మారుతుంది.
దాని రెండు నాలుకలు, అది వేటాడే జంతువు ఎక్కడ దాక్కున్నా దాని అచూకీని కనిపెడతాయి.
దీనికి ఉన్న శక్తివంతమైన వంపుగా ఉండే గోళ్లతో, ఇది చెట్లను కూడా ఎక్కేయగలదు.
గ్లైడర్ పిల్ల, ఇప్పుడు మోయలేనంత పెద్దది అయింది.
తొందరలోనే, ఈ లోకంలో అది తన సొంతంగా జీవనయానం సాగించాల్సి ఉంటుంది.
రోజురోజుకూ ప్రమాదకరంగా మారే లోకంలో అన్నమాట.
వేసవి ప్రారంభ రోజుల్లోనే, అవుట్‌బ్యాక్ ప్రాంతమంతా ఎండతో మండిపోతోంది.
ఎండ నుండి తప్పించుకోవడానికి నీడ తక్కువగా ఉంది...
తాగడానికి కూడా నీటి కొరత ఉంది.
తోర్నీ డెవిల్, ఒక పెన్సిల్ అంత ఉంటుంది, అంతే,
తన దేహంలో నీటి శాతం తగ్గకుండా ఉండేందుకు దీని వద్ద భలే చిట్కా ఉంది.
ఇదంత త్వరిత పరిష్కారమేమీ కాదు, కానీ నీటి కోసం చూసేటప్పుడు సమయం గడిచినా పర్వాలేదు .
ఎక్కడైనా కాసిన్ని నీరు కనిపిస్తే, ఇది అందులోకి వెళ్లి నిలబడుతుంది, అంతే.
దీని ముళ్ళ మధ్య ఉన్న చిన్ని చిన్ని ఖాళీ ప్రదేశాలు, నీటిని పైకి లాగుతాయి.
దాని నోటి దాకా లాగుతాయి.
ఈ అద్భుతమైన చిట్కా వలన
మండే ఉష్ణోగ్రతలను కూడా ఈ చిన్ని డెవిల్ తట్టుకోని నిలబడగలదు.
ఈ బంక వృక్షాల అడవిలో కాస్తంత నీడ దొరుకుతుంది.
కానీ ఇక్కడ కూడా,
తమ జీవితాలను పరిపూర్ణం చేసుకుందామని ఈ చిట్టి జీవులన్నీ ఆత్రంగా ఉన్నాయి.
ఒక మగ మెరిచే పీకాక్ సాలీడు తోడు కోసం వెతుకుతోంది.
ఇది చెప్పడం తేలికే, కానీ చేయడమే కష్టం.
ఇది ఒక కంది పప్పు అంత పరిమాణంలో ఉంటుంది, అంతే.
ఇంకో మగ సాలీడు ఒక ఆడ సాలీడును ముందుగానే కనిపెట్టింది, కానీ అది దాన్ని మెప్పించాలి.
ఆడ పీకాక్ సాలీడ్లు, జాగ్రత్తగా గమనించి ఎంచుకుంటాయి.
మగ సాలీడు రూపు, దాని చిందులు అన్నీ సరిగ్గా ఉండాలి.
ఎక్కడైనా పొరపాటు జరిగితే...
తిరస్కారం తప్పదు.
పీకాక్ సాలీడులలో 80కు పైగా విభిన్న రకాలు ఉన్నాయి,
ఒక్కొక్క రకానిది ఒక్కో రకమైన ప్రదర్శన...
ఆ జాతిలోని ఆడ సాలీడుకు నచ్చిన విధంగా ఆ చిందులు ఉంటాయి అన్నమాట.
తనని కూడా తినగల ఆడ సాలీడు యొక్క సాంగత్యం కోరుకునేటప్పుడు
మగ సాలీడు తన జీవితం దాని మీదనే ఆధారపడినట్టుగా చిందులేస్తుంది.
కానీ ఈ మెరిచే మగ సాలీడు తోడు కోసం ఇంకా వెతుకుతూనే ఉంది.
తన కాళ్ళని గాల్లోకి ఊపుతూ, ఆడ వాసన కోసం వెతుకుతోంది.
ఆడ సాలీడు కనబడింది.
మగ సాలీడు తన సత్తా చాటవలసిన సమయం వచ్చేసింది.
మగ సాలీడు చిందులను బాగా వేస్తోంది...
ఆడ సాలీడుకు అది నచ్చినట్టు ఉంది.
పిరుదులను ఊపుతుందంటే, అది ఇంతకు ముందే సంభోగంలో పాల్గొందని సూచిస్తుంది అన్నమాట.
మగ సాలీడు సమయం వృధా చేసుకుంది.
సమయం మించిపోతోంది.
కొన్ని వారాలలోనే,
ఈ గ్లైడర్ పిల్ల, ఈ వింత ప్రపంచంలో తన కాళ్ళ మీద తను నిలబడి...
అహారం ఎక్కడ దొరుకుతుందో తెలుసుకోవాలి.
ఏడాదిలోని ఈ సమయంలో,
బంక చెట్ల ఆకుల మీద చిత్రవిచిత్రమైన చుక్కలు దర్శనమిస్తాయి.
సిలిడ్ పురుగులు, తమ చక్కెర సారంతో
గూళ్లని కట్టుకుంటాయి, ఇవి బియ్యపు గింజ అంత పరిమాణంలో ఉంటాయి.
ఈ చిన్ని చిన్ని మిఠాయి ఇళ్లు ఎంతో కళాత్మకంగా నిర్మించినట్టు ఉంటాయి.
వీటి రుచి కూడా బాగానే ఉంటుంది.
కానీ ఇప్పుడు, తెల్లవార్లు కూడా ఎండ తీవ్రంగా ఉంటుంది, బయట సంచరించడం కష్టం.
ఉష్ణోగ్రతలు 50 డిగ్రీలకు చేరుకోగానే, బంక చెట్ల ఆకులు వాడిపోయి, రాలిపోతాయి.
కానీ వాటి నిండా విష రసాయనాలు ఉంటాయి కాబట్టి అవి చాలా నిదానంగా క్షీణిస్తాయి.
రాలిన పెద్ద ఆకులు, వేటాడే జిత్తులమారి జంతువులకు కనబడకుండా ఉండటానికి పనికొస్తాయి.
బర్టన్స్ లెగ్ లెస్ బల్లి, ఎక్కువగా ఇతర సరీసృపాలను వేటాడుతుంది.
చాలా వరకు జీవులు తమ ప్రాణాలను అరచేతుల్లో పెట్టుకొని పారిపోతాయి.
కానీ గోల్డెన్ టెయిల్డ్ బల్లి మాత్రం పారిపోదు.
చిన్నగా, పరిసరాలతో కలిసిపోయేదిలా ఉంటుంది కనుక, కాస్త సురక్షితంగానే ఉంటుంది...
కానీ సూర్యుడి నుండి కాదులెండి.
దానికి నీడ అవసరం.
క్రెడిట్ కార్డ్ అంత పొడవు మాత్రమే ఉంటుంది కనుక, అక్కడ ఇది సరిగ్గా సరిపోతుంది.
లెగ్ లెస్ బల్లుల కళ్లు, ఎంత చిన్న కదలికను అయినా పసిగట్టగలవు.
తను ప్రమాదంలో ఉంది అని ఈ చిట్టి బల్లికి అనిపించినప్పుడు అది ఉగ్రరూపం దాల్చుతుంది.
జిగడ పదార్థాన్ని విరజిమ్మే బల్లి.
అ ద్రవం వల్ల ఏ ప్రమాదమూ లేదు, కానీ బాగా బంకగా, దుర్గంధంతో ఉంటుంది,
ఎంతటి భయంకరమైన వేటాడే జీవిని అయినా ఇది తరిమికొట్టగలదు.
నిదానంగా కానీ ఖచ్చితంగా...
ఇది నీడకి చేరుకుంటుంది.
వేసవి ఎండతో పాటే వేసవి తుఫానులు వస్తాయి.
వాతావరణం ఎంత వేడిగా ఉంటుందంటే,
మొదట పడే వాన చినుకులు, నేలను తాకక ముందే ఆవిరి అయిపోతాయి.
కానీ పిడుగు పడినప్పుడు, వాడిపోయిన ఆకులన్నింటిలో నిప్పు రాజుకుంటుంది.
ఇక వాటిలో ఉండే ఆవిరయ్యే గుణమున్న రసాయనాల వలన మంటలు పుడతాయి.
శరవేగంగా దూసుకొస్తున్న కార్చిచ్చు నుండి బయటపడటం చిన్న జీవులకు ఒక సవాలు వంటిది.
ఎకిడ్నాకు నేల కిందికి వెళ్లడం తప్ప మరో దారి లేదు.
అది తనని ఖననం చేసే గొయ్యే కావచ్చు.
జ్వాలలు పైకిపైకి వస్తున్నాయి,
కానీ ఇప్పుడు గ్లైడర్ పిల్ల, మోసుకెళ్ళలేనంత పెద్దది అయింది.
దాని తల్లికి ఉన్న ఏకైక దారి...
దాని ప్రాణాలను అది కాపాడుకోవడం.
ఇప్పుడు ఈ గ్లైడర్ పిల్లకు అండగా ఏదీ లేదు.
పురుగులు పారిపోయే పనిలో ఉండగా, వేటాడే జీవులు రంగప్రవేశం చేస్తాయి.
జ్వాలల వద్దకు గద్దలు పెద్ద సంఖ్యలో చేరుకుంటాయి.
ఫైర్ హాక్స్ అని పిలవబడే ఈ గద్దలు ఇతర జీవుల భయాన్ని వాటికి అనుకూలంగా మలుచుకుంటాయి.
గ్లైడర్ పిల్ల చుట్టూరా గద్దలు ఉన్నాయి.
తొలిసారిగా అది చేసే ఎగిరే ప్రయత్నం ఆఖరిది కూడా అయ్యే అవకాశముంది.
దావాగ్ని పోతూ పోతూ...
ఆ ప్రాంతాన్ని నాశనం చేసి పోతుంది.
కానీ జీవం తాలూకు జాడ లేదనుకుంటే పొరపాటే.
బయట ఉన్న మంటలను తట్టుకోగలిగేలా ఎకిడ్నాలు తమ శరీర ఉష్ణోగ్రతను తగ్గించుకోగలవు.
గ్లైడర్ పిల్ల కూడా బతికి బట్టకట్టింది.
ఇప్పుడు అది బూడిద అయిపోయిన ప్రపంచంలో బతకాల్సి వస్తుంది.
మళ్లీ అడవిలోకి జీవం వచ్చేదాకా అది కాలిపోయిన పురుగులను తిని బతికేయగలదు.
జీవం మళ్లీ ప్రాణం పోసుకుంది.
బంక వృక్షాలకు తట్టుకొనే గుణం బాగా ఉంటుంది,
ఇక పోషకాలమయమైన బూడిద వలన నేల సారవంతం అవుతుంది.
కాస్తంత నీటిని అందిస్తే చాలు...
అడవి మరలా జనియిస్తుంది.
ఎంతో సమయం గడవక ముందే, అడవికి తన అసలు రూపం రావడం మొదలవుతోంది.
కొత్త జీవం పురుడు పోసుకుంటోంది.
మనకి బాగా తెలిసిన జంతువులు తిరిగి వచ్చేస్తున్నాయి.
ఇక చిత్రవిచిత్రమైన అబ్బురపరిచే ఆన్ని రకాల చిట్టి జీవులకు
బంక వృక్షాలు మరొక్కసారి ఆవాసాన్ని అందజేస్తున్నాయి.
కొన్ని వేల సంవత్సరాలలో, అవి ఈ కార్చిచ్చు తాలూకు వార్షిక కాలచక్రానికి అలవాటుపడ్డాయి.
కానీ ఈ కార్చిచ్చులు మరింత పెద్దవి, మరింత మండేవి, ఇంకా మరింత తరచుగా వస్తుంటే,
ఆస్ట్రేలియాలోని చిన్ని జీవులకు వాటి నుండి తప్పించుకోవడం మరింత పెద్ద సవాలే అవుతుంది.
మాకు మా ఫ్రిల్డ్ బల్లులు కులాసాగా ఉండాలి కాలిపోయి కాదు
ప్రస్తుతానికి, అవుట్‌బ్యాక్ లోని పెనుసవాళ్లతో కూడిన జీవనాన్ని...
ఎదుర్కోవడానికి షుగర్ గ్లైడర్ పిల్ల సంసిద్ధంగా ఉంది.
అది ఒంటరిగా కూడా ఏమీ లేదు.
ఇతర గ్లైడర్ ల మీద అస్సలు ఆధారపడకుండా జీవించే షుగర్ గ్లైడర్ లు కూడా...
కొద్దిపాటి మిత్రుల సహవాసాన్ని కోరుకుంటాయి.
ఉపశీర్షికలను అనువదించినది: అలేఖ్య